बांदा जिला, उत्तर प्रदेश

बांदा ज़िला (Banda district) भारत के उत्तर प्रदेश राज्य का एक ज़िला है। ज़िले का मुख्यालय बांदा है। यह ज़िला चित्रकूट मंडल के अन्तर्गत आता है। यह राज्य के मध्य-दक्षिण भाग में है और इसकी दक्षिणी सीमाएँ मध्य प्रदेश से सटी हुई हैं।

अंगूठाकार|पाठ=मन्दिर|मन्दिर

इतिहास
ब्रिटिश राज में बांदा संयुक्त प्रान्त के इलाहबाद मंडल में एक ज़िला था। १९९८ में करवी और मऊ तहसीलों को ज़िले अलग करके नया चित्रकूट ज़िला बनाया गया।

भूगोल 
यह ज़िला  से  निर्देशांकों के मध्य स्थित हैं। ज़िलें में बाघिन, केन तथा यमुना मुख्य नदियाँ हैं। पठारी भूमि होने के कारण भूमि काफी उबड़ खाबड़ है। ज़िले के उत्तर में फतेहपुर जिला, पूर्व में चित्रकूट जिला, पश्चिम में हमीरपुर व महोबा जिला तथा दक्षिण में मध्य प्रदेश राज्य के छतरपुर तथा सतना ज़िला स्थित है। 

अर्थव्यवस्था
यह की अर्थव्यवस्था पूरी तरह से कृषि पर निर्भर है। मुख्य फसलें चावल, गेहूँ तथा सब्जियाँ हैं।

२००६ में पंचायती राज मंत्रालय ने २५० सर्वाधिक पिछड़े ज़िलों की सूची में रखा। 

तहसील
ज़िले में पांच तहसीलें हैं: बांदा, नरैनी, बबेरू, अतर्रा, पैलानी जिसमे आठ प्रखण्ड बन्दोखर खुर्द, पैलानी, जसपुरा, तिन्दवारी, महुआ, बबेरू, बिसंदा तथा कमासिन।

जनसांख्यिकी

२०११ जनगणना के अनुसार बांदा ज़िले की जनसंख्या 17,99,410 है, जिसमे 9,65,876 पुरुष तथा 8,33,534 महिलाएँ हैं। यह जनसंख्या लगभग गाम्बिया के बराबर है। इस प्रकार से जनसंख्या के अनुसार इस ज़िले भारत के ६४० ज़िलों में स्थान २६५वाँ स्थान है। यहाँ का जनसंख्या घनत्व  है। इस ज़िले में २००१-११ के दौरान दशकीय जनसंख्या वृद्धि दर 17.05% रही। ज़िले की लिंगानुपात दर ८६३ है तथा ६६.६७% साक्षरता दर है। ज़िले की १५.३२% जनसंख्या नगरीय क्षेत्रों तथा ८४.६८% जनसंख्या ग्रामीण क्षेत्रों में निवास करती है।

धर्म
यहाँ का प्रमुख बहुसंख्यक धर्म हिन्दू है, जो कि कुल जनसंख्या का ९१% है। अन्य अल्पसंख्यक धर्म मुस्लिम ८.७६%, ईसाई ०.०८%, जैन ०.०५%, सिक्ख ०.०१%  तथा बौद्ध ०.०१% हैं। ०.०८% लोगों ने अपने धर्म का उल्लेख नहीं किया है। 

भाषा
ज़िले की प्रमुख भाषा बुंदेली है, जो कि ७२ से ९१% हिन्दी भाषा के समान है।

इन्हें भी देखें
कालिंजर दुर्ग
बांदा, उत्तर प्रदेश

बाहरी कड़ियाँ
 ज़िले का आधिकारिक जालस्थल

सन्दर्भ



श्रेणी:उत्तर प्रदेश के जिले
*
श्रेणी:बुंदेलखंड